כללי מדידת מים (מערכות מדידת מים)

{{ח:התחלה}}
{{ח:כותרת|כללי מדידת מים (מערכות מדידת מים), התשפ״ב–2022}}

{{ח:פתיח-התחלה}}
{{ח:תיבה|ק״ת תשפ״ב, 3118|כללי מדידת מים (מערכות מדידת מים)|https://olaw.org.il/takanot/takanot-10197.pdf}}, {{ח:תיבה|3782|ת״ט|https://olaw.org.il/takanot/takanot-10300.pdf}}; {{ח:תיבה|תשפ״ד, 228|הוראת שעה|https://olaw.org.il/takanot/takanot-10855.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותה לפי {{ח:חיצוני|חוק מדידת מים#סעיף 13|סעיף 13(1) ו־(6)}} {{ח:חיצוני|חוק מדידת מים|לחוק מדידת מים, התשט״ו–1955}}, קובעת מועצת הרשות הממשלתית למים ולביוב כללים אלה:
{{ח:סוגר}}
{{ח:מפריד}}

{{ח:קטע2||תוכן עניינים}}

{{ח:פנימי|פרק א|פרק א׳: אישור דגם}}

{{ח:פנימי|פרק ב|פרק ב׳: בדיקת מדי מים}}

{{ח:פנימי|פרק ג|פרק ג׳: תיקון ליקויים, קיצור תקופת שירות וביטול אישור דגם}}

{{ח:פנימי|פרק ד|פרק ד׳: תיקון מד מים}}

{{ח:פנימי|פרק ה|פרק ה׳: תקופת שירות}}

{{ח:פנימי|פרק ו|פרק ו׳: אריזה, אחסון והתקנת מדי מים}}

{{ח:פנימי|פרק ז|פרק ז׳: רישום קריא מד מים}}

{{ח:פנימי|פרק ח|פרק ח׳: הוראות שונות}}

{{ח:פנימי|תוספת 1|תוספת ראשונה}}

{{ח:פנימי|תוספת 2|תוספת שנייה}}

{{ח:סעיף|1|הגדרות}}
{{ח:ת}} בכללים אלה –
{{ח:ת|סוג=הגדרה}} ”אי־הוודאות“ – משתנה לא שלילי המאפיין את הפיזור של הערכים הנוגעים לכמות נמדדת;
{{ח:ת|סוג=הגדרה}} ”אישור דגם“ – אישור הניתן לדגם מד מים לפי {{ח:פנימי|סעיף 3|סעיף 3}};
{{ח:ת|סוג=הגדרה}} ”אתר האינטרנט“ – אתר האינטרנט של הרשות הממשלתית למים ולביוב, שהוקמה לפי {{ח:חיצוני|חוק המים#סעיף 124יא|סעיף 124יא לחוק המים}}, {{ח:חיצוני|https://www.water.gov.il|שכתובתו www.water.gov.il}};
{{ח:ת|סוג=הגדרה}} ”בדיקת דיוק מדידה“ – כמשמעותה במונח ”performance test“ בתקני מדי מים, לפי העניין;
{{ח:ת|סוג=הגדרה}} ”בדיקת מחזור חיים“ – כמשמעותה במונח ”durability test“ בתקני מדי מים, לפי העניין;
{{ח:ת|סוג=הגדרה}} ”בעל אישור דגם“ – אדם שקיבל אישור דגם;
{{ח:ת|סוג=הגדרה}} ”הדירקטיבה האירופית“ – {{ח:חיצוני|https://eur-lex.europa.eu/eli/dir/2014/32/oj|הדירקטיבה האירופית EU/2014/32 בעניין מדי מים}};
{{ח:ת|סוג=הגדרה}} ”הרשות הלאומית להסמכת מעבדות“ – הרשות שהוקמה לפי {{ח:חיצוני|חוק הרשות הלאומית להסמכת מעבדות#סעיף 2|סעיף 2 לחוק הרשות הלאומית להסמכת מעבדות, התשנ״ז–1997}};
{{ח:ת|סוג=הגדרה}} ”יחידת מדידה נשלפת“ – כהגדרתה בתקן ת״י 4064;
{{ח:ת|סוג=הגדרה}} ”כינוי מד מים“ – מספר השווה לספיקה הנומינלית (Q3) של מד מים (מק״ש) ולצידו היחס בין הספיקה הנומינלית (Q3) לבין הספיקה המזערית (Q1); יחס זה יסומן באות R;
{{ח:ת|סוג=הגדרה}} ”כללי מדידת מים“ – {{ח:חיצוני|כללי מדידת מים (מדי מים)|כללי מדידת מים (מדי מים), התשמ״ח–1988}};
{{ח:ת|סוג=הגדרה}} ”מד מים“ – מכשיר המונה וסוכם את כמויות המים המופקות או המסופקות;
{{ח:ת|סוג=הגדרה}} ”מד מים סטטי“ – מד מים בלא חלקים נעים;
{{ח:ת|סוג=הגדרה}} ”מד מים מכני“ – מד מים הכולל חלקים נעים;
{{ח:ת|סוג=הגדרה}} ”מד מים בעל תצוגה במצב רדום“ – מד מים שהתצוגה שלו מתוכננת להיות כבויה במועדים שהוגדרו לו, לפי לוח השנה העברי;
{{ח:ת|סוג=הגדרה}} ”מד קריאה מרחוק“ – מד מים, לרבות מד מים עם יחידת תקשורת נפרדת, המאפשר שידור תדיר של נתוני קריאה ממד המים;
{{ח:ת|סוג=הגדרה}} ”מכון התקנים“ – מכון התקנים הישראלי שהוקם לפי {{ח:חיצוני|חוק התקנים#סעיף 2|סעיף 2 לחוק התקנים, התשי״ג–1953}}, וכן מעבדה מאושרת לפי {{ח:חיצוני|חוק התקנים#סעיף 12|סעיף 12(א) לאותו חוק}};
{{ח:ת|סוג=הגדרה}} ”מנהל הרשות הממשלתית“ – מנהל הרשות הממשלתית למים ולביוב, שמונה לפי {{ח:חיצוני|חוק המים#סעיף 124יט|סעיף 124יט לחוק המים}}, וכן עובד הרשות הממשלתית למים ולביוב שהוא מינה לממונה לעניין כללים אלה;
{{ח:ת|סוג=הגדרה}} ”מעבדה“ – מכון לביצוע בדיקות למדי מים, שמנהל הרשות הממשלתית נתן לו רישיון לנהל ולהפעיל מבדקה לפי {{ח:חיצוני|כללי מדידת מים (מדי מים)|כללי מדידת מים}};
{{ח:ת|סוג=הגדרה}} ”מערכת קריאה מרחוק“ – מערכת המאפשרת שידור וקבלה תדירים של נתוני קריאה ממד מים;
{{ח:ת|סוג=הגדרה}} ”מפיק“ – מי שמפיק מים ממקור מים לפי רישיון הפקה, בין לצריכה עצמית ובין להספקה לאחרים;
{{ח:ת|סוג=הגדרה}} ”מפרט“ – הוראות טכניות לביצועם של כללים אלה;
{{ח:ת|סוג=הגדרה}} ”סמליל“ – סמליל הסמכה שנתנה למעבדה הרשות הלאומית להסמכת מעבדות;
{{ח:ת|סוג=הגדרה}} ”ספק“ – מי שמספק מים לאחר לפי רישיון הספקה, בין שהפיקם בעצמו ובין שקיבלם מספק אחר;
{{ח:ת|סוג=הגדרה}} ”צרכן“ – מי שצורך מים לפי רישיון הפקה שבו פורטו שמו וכמויות המים המוקצות לו לצריכתו העצמית, למעט מי שמפיק מים לצריכתו העצמית;
{{ח:ת|סוג=הגדרה}} ”רישיון הפקה“ ו”רישיון הספקה“ – כמשמעותם {{ח:חיצוני|חוק המים#סעיף 23|בסעיף 23(א) לחוק המים}};
{{ח:ת|סוג=הגדרה}} ”רשות המים“ – הרשות הממשלתית למים ולביוב;
{{ח:ת|סוג=הגדרה}} ”תיק מוצר“ – תיעוד טכני של מד המים לפי הפירוט הנדרש בדירקטיבה האירופית, הכולל את כל מרכיבי מד המים, אופן ייצורו ותפעולו ואת שאר הפרטים המאפשרים את הערכת התאמתו לדרישות הליך אישור הדגם, התקן הישראלי או הדירקטיבה האירופית, לפי העניין;
{{ח:ת|סוג=הגדרה}} ”תיקון מד מים“ – החזרת מד מים מקולקל למצב תקין ולעמידה בדרישות אישור הדגם;
{{ח:ת|סוג=הגדרה}} ”תקופת שירות“ – אורך החיים של מד מים ממועד ההתקנה ועד תום השירות, כפי שנכתב באישור הדגם;
{{ח:ת|סוג=הגדרה}} ”תקן סטטיסטי“ – תקן 3951 ISO או תקן ישראלי ת״י 2859;
{{ח:ת|סוג=הגדרה}} ”ת״י 2859“ – ת״י 2859 חלק 1 – נוהלי דגימה לבחינה לפי תכונות – סכמות דגימה ממופתחות לפי גבול איכות לקבלה (AQL) לבחינת מנה – מנה; ת״י 2859 חלק 2 – נוהלי דגימה לבחינה לפי תכונות; תוכניות דגימה ממופתחות לפי איכות גבולית (LQ) לבחינה של מנות בודדות; ת״י 2859 חלק 3 – נוהלי דגימה לבחינה לפי תכונות; נוהלי דגימה בדילוג – מנות;
{{ח:ת|סוג=הגדרה}} ”ת״י 4064“ – ת״י 4064 חלק 1 – מדי מים למי שתייה קרים ולמים חמים: דרישות מטרולוגיות ודרישות טכניות; ת״י 4064 חלק 2 – מדי מים למי שתייה קרים ולמים חמים: שיטות בדיקה; ת״י 4064 חלק 4 – מדי מים למי שתייה קרים ולמים חמים: דרישות לא מטרולוגיות שאינן נידונות בתקן הישראלי ת״י 4064 חלק 1;
{{ח:ת|סוג=הגדרה}} ”ת״י 5452“ – בדיקת מוצרים הבאים במגע עם מי שתייה;
{{ח:ת|סוג=הגדרה}} ”תקני מדי מים“ – התקנים ת״י 4064, OIML R 49 ו־ISO 4064 למעט כרכו השלישי;
{{ח:ת|סוג=הגדרה}} ”DN“ – קוטר נומינלי של מד מים לפי תקן ISO 6708;
{{ח:ת|סוג=הגדרה}} ”ISO 3951‏“ – ISO 3951-1:2013 Sampling procedures for inspection by variables – Part 1: Specification for single sampling plans indexed by acceptance quality limit (AQL) for lot-by-lot inspection for a single quality characteristic and a single AQL;
{{ח:ת|סוג=הגדרה}} ”ISO 4064‏“ – ISO 4064-1:2014 – Water meters for cold potable water and hot water – Part 1: Metrological and technical requirements; ISO 4064-2:2014 Water meters for cold potable water and hot water – Part 2: Test methods; ISO 4064-3:2014 Water meters for cold potable water and hot water – Part 3: Test report format; ISO 4064-4:2014 Water meters for cold potable water and hot water – Part 4: Non-metrological requirements not covered in ISO 4064-1;
{{ח:ת|סוג=הגדרה}} ”ISO 6708‏“ – ISO 6708:1995 Pipework components – Definition and selection of DN (nominal size);
{{ח:ת|סוג=הגדרה}} ”OIML R 49‏“ – OIML R 49-1:2013 Water meters for cold potable water and hot water {{ח:הערה|-}} part 1: metrological and technical requi{{ח:הערה|re}}ments; OIML R 49-2:2013 Water meters for cold potable water and hot water {{ח:הערה|-}} part 2: test methods; OIML R 49-3:2013 Water meters for cold potable water and hot water – Part 3: Test report format;
{{ח:ת|סוג=הגדרה}} ”MPE“ – יחידת מידה הנדסית הקובעת את הטעות המותרת למד המים לפי תקני מדי מים, לפי העניין;
{{ח:ת|סוג=הגדרה}} ”Q“ – פרמטר משתנה לספיקות בבדיקות מדי מים;
{{ח:ת|סוג=הגדרה}} ”Q2“ – ספיקת מעבר, כהגדרתה בתקני מדי מים, לפי העניין.

{{ח:קטע2|פרק א|פרק א׳: אישור דגם}}

{{ח:סעיף|2|בקשה לאישור דגם}}
{{ח:תת|(א)}} יצרן, יבואן או נציג יצרן בישראל, המבקש לקבל אישור לדגם מד מים, יגיש למנהל הרשות הממשלתית בקשה בנוסח הערוך לפי {{ח:פנימי|תוספת 1|הטופס שבתוספת הראשונה}}, בצירוף דוחות של תוצאות הבדיקות שבוצעו לדגם מד המים והמסמכים הנדרשים {{ח:פנימי|תוספת 1|בטופס}}.
{{ח:תת|(ב)}} לבקשה לאישור דגם מד מים שניתן להתקין בצורה שאינה אופקית, יצורפו תוצאות הבדיקות הנדרשות במפרט התקנה למדי מים לפי {{ח:פנימי|סעיף 34|סעיף 34(א)(2)}}.
{{ח:תת|(ג)}} מנהל הרשות הממשלתית רשאי לסרב לקבל בקשה לאישור דגם שלא צורפו לה כל המסמכים הדרושים.
{{ח:תת|(ד)}} בוצעו בדיקות המדים במפעל היצרן, רשאי מנהל הרשות הממשלתית להתנות את מתן אישור הדגם בתנאים נוספים, לרבות עריכת בדיקות נוספות.
{{ח:תת|(ה)}} הבקשה תוגש באופן דיגיטלי שיפרסם מנהל הרשות הממשלתית באתר האינטרנט.
{{ח:תת|(ו)}} מגיש הבקשה רשאי לציין בבקשה פרטים שלדעתו גילוים עלול לחשוף סוד מסחרי, ואם עשה כן – לא יגלה מנהל הרשות הממשלתית פרטים מהבקשה שלדעתו עיון בהם עלול לחשוף סוד מסחרי כאמור, בכפוף {{ח:חיצוני|חוק חופש המידע#סעיף 10|לסעיפים 10}} {{ח:חיצוני|חוק חופש המידע#סעיף 11|ו־11 לחוק חופש המידע, התשנ״ח–1998}}.
{{ח:תת|(ז)}} מנהל הרשות הממשלתית רשאי להורות למבקש להעביר לו מידע ומסמכים נוספים הדרושים לצורך בחינת הבקשה, בתוך תקופה שיורה.

{{ח:סעיף|3|אישור דגם}}
{{ח:תת|(א)}} מנהל הרשות הממשלתית רשאי לאשר דגם מד מים שמתקיימים בו כל אלה, וכן להתנות את אישורו בתנאים:
{{ח:תתת|(1)}} הוא עומד בדרישות תקן ישראלי ת״י 4064 או באחד מתקני מדי מים והדירקטיבה האירופית;
{{ח:תתת|(2)}} ניתן לגביו אישור מכון התקנים ולפיו הוא עומד בדרישות תקן ישראלי ת״י 5452 למוצרים הבאים במגע עם מי שתייה;
{{ח:תתת|(3)}} יש הוראות ברורות ומפורטות דיין, בעברית, להתקנה, לשימוש, לתחזוקה ולתיקון של דגם מד המים;
{{ח:תתת|(4)}} יש תיק מוצר ברור ומפורט דיו של דגם מד המים, המפרט את רכיבי מד המים ומקום ייצורם;
{{ח:תתת|(5)}} יש שתי מעבדות לפחות שלפי הרישיון שניתן להן לפי {{ח:חיצוני|כללי מדידת מים (מדי מים)|כללי מדידת מים}}, הן מוסמכות לבדוק מדי מים מסוגו;
{{ח:תתת|(6)}} במד מים שאושר לטמפרטורה של פחות מ־50 מעלות צלזיוס – התקבל אישור של מכון התקנים על התאמתו למים חמים לפי תקן ישראלי ת״י 4064;
{{ח:תתת|(7)}} מד מים בעל תצוגה במצב רדום – התקבל אישור מכון התקנים על התאמתו לתקן ישראלי ת״י 4064;
{{ח:תתת|(8)}} בדגם מד מים המודד את זרימת המים גם בכיוון ההפוך לכיוון אספקתם – כמות המים הנמדדת בכיוון ההפוך, מקוזזת מכמות המים שסופקה.
{{ח:תת|(ב)}} על אף האמור בסעיף קטן (א), מנהל הרשות הממשלתית לא יאשר דגם מד מים מטיפוס חד־סילוני או נפחי, או הכולל יחידת מדידה נשלפת.
{{ח:תת|(ג)}} תקופת האישור לדגם מד מים לא תעלה על עשר שנים.
{{ח:תת|(ד)}} התקנים המפורטים בכללים אלה יופקדו במשרד רשות המים, וכל אדם זכאי לעיין בהם במקום האמור, בלא תשלום.

{{ח:סעיף|4|אישור דגם מד מים למדידת מים שאינם מי שתייה}}
{{ח:ת}} על אף האמור {{ח:פנימי|סעיף 3|בסעיף 3}}, מנהל הרשות הממשלתית רשאי לאשר דגם מד מים למדידת מים שאינם מי שתייה גם אם לא מתקיים בו האמור {{ח:פנימי|סעיף 3|בסעיף 3(א)(2)}}; אושר דגם מד מים כאמור, יסומן עליו בכיתוב בולט לעין ”לא מיועד למי שתייה“.

{{ח:סעיף|5|קביעת תקופת שירות}}
{{ח:ת}} מנהל הרשות הממשלתית יורה, בעת מתן אישור הדגם, על תקופת השירות שלו, לפי {{ח:פנימי|פרק ה|פרק ה׳}}.

{{ח:סעיף|6|סימון מד מים}}
{{ח:תת|(א)}} בעל אישור דגם יסמן מד מים בסימון שהורה לו מנהל הרשות הממשלתית.
{{ח:תת|(ב)}} הסימון ייעשה במקום הנראה לעין, גודלו לא יקטן מגודל סימוני התקינה שמצוינים על מד המים והוא יותקן כך שלא יהיה ניתן להסרה בלא פגיעה במד המים.
{{ח:תת|(ג)}} מד מים שאושר להתקנה בצורה שאינה אופקית, יסומן לפי האמור במפרט {{ח:פנימי|סעיף 34|שבסעיף 34(א)(2)}}.

{{ח:סעיף|7|פרסום דגמי מד מים שאושרו}}
{{ח:ת}} מנהל הרשות הממשלתית יפרסם באתר האינטרנט את דגמי מדי המים שאישר, ולצידם הפרטים האלה:
{{ח:תת|(1)}} הסימון שנקבע לדגם מד המים;
{{ח:תת|(2)}} שם היצרן ושם המשווק;
{{ח:תת|(3)}} שם הדגם;
{{ח:תת|(4)}} Q3;
{{ח:תת|(5)}} DN;
{{ח:תת|(6)}} R;
{{ח:תת|(7)}} סוג המנגנון;
{{ח:תת|(8)}} חומר הגלם של גוף מד המים;
{{ח:תת|(9)}} סוג החיבור;
{{ח:תת|(10)}} מספר אישור דגם;
{{ח:תת|(11)}} תקופת השירות;
{{ח:תת|(12)}} מועד אישור הדגם;
{{ח:תת|(13)}} מועד עדכון תוקף אישור הדגם;
{{ח:תת|(14)}} מועד פקיעת אישור הדגם;
{{ח:תת|(15)}} תנאי אישור הדגם;
{{ח:תת|(16)}} החלטות מנהל הרשות הממשלתית בעניין דגם מד המים;
{{ח:תת|(17)}} כל פרט אחר שמנהל הרשות הממשלתית יראה לנכון.

{{ח:סעיף|8|אישור שנתי}}
{{ח:ת}} בעל אישור דגם יגיש למנהל הרשות הממשלתית אחת לשנה, אישור לפי הדירקטיבה האירופית או מכון התקנים, לפי העניין, לכך שמד המים עומד בדרישותיהם; לא הגיש את האישורים האמורים, יתלה מנהל הרשות הממשלתית את אישור הדגם ויחול {{ח:פנימי|סעיף 19|סעיף 19(ב) עד (ה)}}.

{{ח:סעיף|9|דיווח מיידי}}
{{ח:ת}} חדל מד מים שקיבל אישור דגם לקיים תנאי מהתנאים האמורים {{ח:פנימי|סעיף 3|בסעיף 3}} {{ח:פנימי|סעיף 4|או 4}}, יודיע על כך בעל אישור הדגם למנהל הרשות הממשלתית בלא דיחוי.

{{ח:סעיף|10|מד מים המותר לשימוש}}
{{ח:תת|(א)}} ספק או מפיק לא יתקין מד מים, ולא יעשה שימוש לצורך מדידת מים, אלא אם כן מד המים הוא מדגם שאושר לשימוש לפי {{ח:פנימי|סעיף 3|סעיפים 3}} {{ח:פנימי|סעיף 4|או 4}} וסומן לפי {{ח:פנימי|סעיף 6|סעיף 6}}.
{{ח:תת|(ב)}} ספק או מפיק חייב להחזיק כל מד מים המותקן במערכותיו או משמש אותו במצב תקין ולהבטיח את עמידתו בדרישות אישור הדגם.
{{ח:תת|(ג)}} שוכנע מנהל הרשות הממשלתית שאין אפשרות מעשית להתקין במקרה מסוים מד מים מדגם שאושר לפי כללים אלה, רשאי הוא לאשר שימוש במכשיר מדידה אחר, ובלבד שיכלול באישור הוראות להתקנה, לשימוש, לאחזקה, לבדיקה ולסימון של מכשיר המדידה וכן את הנימוקים למתן האישור.

{{ח:סעיף|11|רישום קורות מד המים}}
{{ח:תת|(א)}} בעל אישור דגם ינהל רישום של מדי המים שסיפק, שיכלול את מיקומם מרגע הייצור עד מועד מסירתם לספק.
{{ח:תת|(ב)}} ספק ינהל רישום לגבי מדי המים שברשותו ממועד קבלתם מבעל אישור הדגם או מספק אחר ועד תום תקופת השירות; הרישום יכלול, בין השאר, את מועד קבלת מד המים, מועד ומיקום התקנתו והתקנתו מחדש לאחר תיקון או בדיקה, מועד פירוקו לתיקון או לבדיקה ומועד הסרתו מרשת המים לצמיתות.
{{ח:תת|(ג)}} בעל אישור דגם וספק ישמרו את המידע שבסעיפים קטנים (א) ו־(ב) עד 3 שנים מתום תקופת השירות של מד המים.

{{ח:קטע2|פרק ב|פרק ב׳: בדיקת מדי מים}}

{{ח:סעיף|12|בדיקות מדי מים במעבדה}}
{{ח:תת|(א)}} בדיקות למד מים יבוצעו במעבדה.
{{ח:תת|(ב)}} בדיקת דיוק מדידה לפי {{ח:פנימי|סעיף 15|סעיפים 15(א)}}, {{ח:פנימי|סעיף 18|18}}, {{ח:פנימי|סעיף 22|22}}, {{ח:פנימי|סעיף 24|24(ב)}} {{ח:פנימי|סעיף 25|ו־25}} תבוצע לפי {{ח:פנימי|פרק ב|פרק זה}} והמפרט {{ח:פנימי|סעיף 34|שבסעיף 34(א)(1)}}.
{{ח:תת|(ג)}} בדיקת דיוק מדידה לפי סעיף קטן (ב), למעט לפי {{ח:פנימי|סעיף 15|סעיפים 15(א)}} {{ח:פנימי|סעיף 24|ו־24(ב)}}, תבוצע באופן מדגמי לקבוצת מדי מים, לפי תקן סטטיסטי; בדיקה תיחשב תקינה אם שיעור מדי מים שנמצאו תקולים אינו עולה על 4%, ובבדיקה לפי {{ח:פנימי|סעיף 22|סעיף 22}} – על 3%.
{{ח:תת|(ד)}} מנהל הרשות הממשלתית רשאי לאשר את בחינת תקינותו של מד מים מסוים בדרך אחרת, אם מצא כי אין הוראות מתאימות לבדיקתו במפרט {{ח:פנימי|סעיף 34|שבסעיף 34(א)(1)}}.

{{ח:סעיף|13|כמות מים לבדיקת דיוק מדידה}}
{{ח:ת}} בדיקת דיוק מדידה לספיקה שבטור א׳, תיעשה על ידי הזרמת כמות המים שלא תפחת מהכמות שבטור ב׳:
{{ח:ת}}

{{מוקטן|טור א׳}} {{ש}} ספיקת בדיקה (מ״ק לשעה)	{{מוקטן|טור ב׳}} {{ש}} כמות מים מזערית (מ״ק)

‎0.03 > Q	כמות מים השווה לספיקת הבדיקה בשעה

‎0.07 > Q ≥ 0.03	0.010

‎0.12 > Q ≥ 0.07	0.020

‎1.5 > Q ≥ 0.12	0.050

‎6 > Q ≥ 1.5	0.100

‎10 > Q ≥ 6	0.300

‎15 > Q ≥ 10	0.500

‎40 > Q ≥ 15	1.0

‎60 > Q ≥ 40	2.0

‎160 > Q ≥ 60	5.0

‎250 > Q ≥ 160	8.0

‎600 > Q ≥ 250	10.0

‎1,000 > Q ≥ 600	15.0

Q ≥ 1,000 {{ח:הערה|[במקור: Q > 1,000]}}	כפי שיקבע מנהל הרשות הממשלתית

{{ח:סעיף|14|אי־הוודאות המותרת בבדיקת מדי מים}}
{{ח:ת}} אי־הוודאות המותרת במעבדה בבדיקות דיוק מדידה תעמוד לכל היותר על חמישית MPE.

{{ח:סעיף|15|בדיקת מד מים לבקשת צרכן}}
{{ח:תת|(א)}} צרכן רשאי לדרוש מספק שמד מים שהתקין בנכסו ייבדק על ידי מעבדה.
{{ח:תת|(ב)}} צרכן שדרש את בדיקת מד המים, ישלם לספק את הוצאות הבדיקה, לרבות הוצאות ההחלפה וההובלה, אלא אם כן נמצא בבדיקה שמד המים לא היה תקין.

{{ח:סעיף|16|סטייה מותרת למד מים בבדיקה לבקשת צרכן}}
{{ח:תת|(א)}} מד מים ייחשב תקין אם הסטייה בתחומי המדידה לא תעלה על פי שניים מערכי ה־MPE הקבועים בתקני מדי מים.
{{ח:תת|(ב)}} על אף האמור בסעיף קטן (א), בספיקות האמורות בטבלה שלהלן, מד המים ייחשב תקין אם הסטייה בכל תחומי המדידה לא תעלה על הסטייה המותרת:
{{ח:תת}}

{{מוקטן|טור א׳}} {{ש}} גודל מד המים	{{מוקטן|טור ב׳}} {{ש}} הספיקה בליטרים לשעה	{{מוקטן|טור ג׳}} {{ש}} כמות המים המזערית הנדרשת לביצוע הבדיקה	{{מוקטן|טור ד׳}} {{ש}} משך זמן מזערי להזרמת מים (דקות)

סימון	בדיקה א׳	בדיקה ב׳	בדיקה ג׳	בדיקה ד׳	בדיקות א׳ עד ד׳	בדיקה ד׳

Q3 ≤ 1.5*	Q3	540	Q2	Q1	לפי {{ח:פנימי|סעיף 13|סעיף 13}}	2.5

‎1.5 < Q3 ≤ 4*	Q3	800	Q2	Q1	2.5

סטייה מותרת	±3%	±3%	±4%	**

{{ח:תת}} {{מוקטן|* Q1‏, Q2 ו־Q3 כמוגדר באישור הדגם שקיבל מד המים}}
{{ח:תת}} {{מוקטן|**  מתקיימת תנועה רצופה במנגנון הספירה במשך כל מהלך הבדיקה}}
{{ח:תת|(ג)}} התקבלה תוצאת בדיקה אחת בלבד הגדולה מהסטייה המותרת, תבוצע בדיקה זו פעמיים נוספות; מד המים ייחשב תקין רק אם באף אחת מהבדיקות הנוספות לא התקבלה תוצאה הגדולה מהסטייה המותרת, וממוצע הסטיות של כל שלוש הבדיקות אינו עולה על הסטייה המותרת.
{{ח:תת|(ד)}} התקבלו שתי תוצאות בדיקות או יותר הגדולות מהסטייה המותרת, מד המים לא ייחשב תקין.
{{ח:תת|(ה)}} נמצא בבדיקה לפי טור ב׳ או ד׳ בטבלה בסעיף קטן (ב) כי מד המים אינו מודד, מד המים לא ייחשב תקין.

{{ח:סעיף|17|שמירה ומסירה של דוחות בדיקה}}
{{ח:ת}} ספק ומפיק ישמרו את פירוט כל תוצאות בדיקות מדי המים ששלחו לבדיקה 7 שנים לפחות ממועד ביצוען, וימסרו אותן למנהל הרשות הממשלתית, לפי בקשתו.

{{ח:קטע2|פרק ג|פרק ג׳: תיקון ליקויים, קיצור תקופת שירות וביטול אישור דגם}}

{{ח:סעיף|18|בדיקת דגם מד מים}}
{{ח:תת|(א)}} סבר מנהל הרשות הממשלתית שישנם ליקויים בדגם מד מים, לרבות במקרים המנויים {{ח:פנימי|סעיף 19|בסעיף 19(א)}}, רשאי הוא להורות על עריכת בדיקות נוספות לבחינת תקינותם של מדי המים.
{{ח:תת|(ב)}} הבדיקה תבוצע למדגם מייצג של מדי מים מדגם מד המים שנבדק, לפי תקן סטטיסטי, ככל האפשר באזורים גאוגרפיים שונים.
{{ח:תת|(ג)}} נמצא כי תוצאות הבדיקה אינן תקינות, רשאי מנהל הרשות הממשלתית, לאחר שנתן לבעל אישור הדגם, לספק או למפיק, לפי העניין, הזדמנות להשמיע את טענותיו, להורות על כל אחד מאלה:
{{ח:תתת|(1)}} להחליף או לתקן מדי מים שאינם תקינים;
{{ח:תתת|(2)}} לתקן ליקויים בכלל מדי המים מדגם מד המים;
{{ח:תתת|(3)}} להחליף את כלל מדי המים מדגם מד המים;
{{ח:תתת|(4)}} לקבוע תקופת מבחן לבחינת דגם מד המים;
{{ח:תתת|(5)}} להורות על קיצור תקופת שירות, להתלות או לבטל את אישור דגם מד המים;
{{ח:תתת|(6)}} לבצע כל פעולה אחרת שימצא כדרושה להבטחת תקינות דגם מד המים.
{{ח:תת|(ד)}} הורה מנהל הרשות הממשלתית על אחת מן הפעולות האמורות בסעיף קטן (ג), יפרסם את החלטתו באתר האינטרנט ויודיע על כך לבעל אישור הדגם; בעל אישור הדגם ימסור לכל ספק ומפיק שעושה שימוש באותו דגם מד מים, את הוראת מנהל הרשות הממשלתית.

{{ח:סעיף|19|התליה וביטול של אישור דגם}}
{{ח:תת|(א)}} מנהל הרשות הממשלתית רשאי, בהחלטה מנומקת בכתב ולאחר שנתן לבעל אישור הדגם הזדמנות להשמיע את טענותיו, להתלות או לבטל את אישור הדגם אם דגם מד המים חדל לקיים את התנאים הקבועים {{ח:פנימי|סעיף 3|בסעיף 3}} או באישור הדגם.
{{ח:תת|(ב)}} מנהל הרשות הממשלתית רשאי להתלות דגם מד מים לתקופה של שלושה חודשים, ולהאריכה בשלושה חודשים נוספים בהחלטה מנומקת בכתב.
{{ח:תת|(ג)}} הורה מנהל הרשות הממשלתית על התליה או ביטול של אישור דגם, לא יותקנו מדי מים מדגם מד המים שהותלה או בוטל, במהלך תקופת ההתליה או ממועד הביטול, לפי העניין.
{{ח:תת|(ד)}} מנהל הרשות הממשלתית יפרסם את ההחלטות שקיבל לפי סעיף זה באתר האינטרנט.
{{ח:תת|(ה)}} בעל אישור הדגם ימסור לכל ספק ומפיק שעושה שימוש בדגם מד המים, את החלטת מנהל הרשות הממשלתית לפי סעיף זה.

{{ח:קטע2|פרק ד|פרק ד׳: תיקון מד מים}}

{{ח:סעיף|20|תיקון מד מים}}
{{ח:תת|(א)}} תיקון מד מים יבוצע באמצעות שימוש בחלקים מקוריים של אותו יצרן מד מים.
{{ח:תת|(ב)}} תיקון מד מים יבוצע לפי הוראות יצרן מד המים, במקום המיועד לכך.
{{ח:תת|(ג)}} תיקון מד מים יותר רק בתוך תקופת השירות שנקבעה לדגם מד המים.

{{ח:קטע2|פרק ה|פרק ה׳: תקופת שירות}}

{{ח:סעיף|21|תקופת שירות}}
{{ח:ת}} מנהל הרשות הממשלתית יורה על תקופת השירות של דגם מד מים, לפי התבחינים האלה, ורשאי הוא לקבוע באישור דגם מד המים תנאים נוספים לבדיקת דגם מד המים במהלך תקופת השירות:
{{ח:ת}}

סוג דגם מד המים	מספר בדיקות מחזור {{ש}} החיים שהושלמו	תקופת השירות {{ש}} (שנים)

מד מים מכני	1	4

2	6

3	8

מד מים סטטי	1	5

2	8

3	10

{{ח:סעיף|22|הארכת תקופת שירות}}
{{ח:תת|(א)}} מנהל הרשות הממשלתית רשאי, לבקשת בעל אישור דגם, להאריך פעם אחת את תקופת השירות של דגם מד מים בתקופה שלא תעלה על 24 חודשים.
{{ח:תת|(ב)}} בעל אישור דגם המבקש להאריך את תקופת השירות של דגם מד מים, יגיש למנהל הרשות הממשלתית, בתקופה שבין שנה לשישה חודשים לפני תום תקופת השירות, בקשה להארכת תקופת שירות; הבקשה תוגש בנוסח הערוך לפי {{ח:פנימי|תוספת 2|הטופס שבתוספת השנייה}}, בצירוף תוצאות בדיקת דיוק מדידה שבוצעה לדגם מד המים והמסמכים הנדרשים {{ח:פנימי|תוספת 2|בטופס}}.
{{ח:תת|(ג)}} מנהל הרשות הממשלתית רשאי להורות לבעל אישור דגם להעביר לו מידע ומסמכים נוספים הדרושים לצורך בחינת הבקשה, בתוך תקופה שיורה.
{{ח:תת|(ד)}} בדיקת דיוק מדידה תיעשה לפי {{ח:פנימי|סעיף 12|סעיף 12}} ותכלול, ככל האפשר, מדי מים מאזורים גאוגרפיים שונים.

{{ח:סעיף|23|איסור שימוש לאחר תום תקופת שירות}}
{{ח:ת}} מד מים שתקופת השירות שלו הסתיימה, יפורק ולא ישמש עוד למדידת מים.

{{ח:סעיף|23א||תיקון: תשפ״ד}}
{{ח:ת}} {{ח:הערה|(פקע).}}

{{ח:קטע2|פרק ו|פרק ו׳: אריזה, אחסון והתקנת מדי מים}}

{{ח:סעיף|24|אריזה ואחסנה של מד מים}}
{{ח:תת|(א)}} אריזה ואחסון של מד מים ייעשו לפי הוראות היצרן, במקום מוצל ובתנאי סביבה נאותים, שיבטיחו שמירה על תקינות מד המים לאורך כל תקופת השירות שלו.
{{ח:תת|(ב)}} ספק לא יתקין מד מים שאוחסן במשך תקופה העולה על 18 חודשים ממועד ייצורו, אלא אם כן ערך למדי המים שאוחסנו, בסמוך לפני התקנתם, בדיקת דיוק מדידה לפי {{ח:פנימי|סעיף 12|סעיף 12}}.

{{ח:סעיף|25|בדיקת דיוק מדידה בסמוך לקבלתם של מדי מים}}
{{ח:ת}} ספק חייב לבצע בדיקת דיוק מדידה למדגם לפי תקן סטטיסטי למדי מים המיועדים להתקנה בסמוך לקבלתם.

{{ח:סעיף|26|אופן התקנת מד מים ושינועו}}
{{ח:תת|(א)}} מד מים יותקן וישונע לפי המפרט {{ח:פנימי|סעיף 34|שבסעיף 34(א)(2)}}.
{{ח:תת|(ב)}} אלא אם כן נקבע אחרת באישור הדגם, מד מים יותקן בצורה אופקית, כשלוח התצוגה מופנה כלפי מעלה.
{{ח:תת|(ג)}} הותקן מד מים בצנרת מתכתית, לא יפרק אדם או יתקין בה מד מים, אלא אם כן מותקן בה גשר מתכתי.

{{ח:סעיף|27|התקנה, החלפה או הסרה של מד מים}}
{{ח:תת|(א)}} מד מים לא יוסר ממקומו מכל סיבה שהיא, אלא אם כן הותקן במקומו, בו־בזמן, מד מים אחר.
{{ח:תת|(ב)}} המסיר מד מים ממקומו חייב לרשום את קריא מד המים שהוסר בעת הסרתו ואת קריא מד המים שהותקן במקומו, וכן את מספרי הזיהוי של שני מדי המים האמורים.

{{ח:סעיף|28|התקנה ובדיקה לדרישת מנהל הרשות הממשלתית}}
{{ח:ת}} מנהל הרשות הממשלתית רשאי, בכל עת, להורות למפיק או לספק להתקין מד מים או לבדוק כל מד מים שנמצא ברשותו.

{{ח:סעיף|29|הוראות שונות}}
{{ח:תת|(א)}} מפיק או ספק חייב להחזיק את הסביבה שבה הותקן מד המים במצב נקי ומסודר, באופן שיהיה ניתן לגשת למד המים, ואולם חובה כאמור לא תחול במקום שמד המים הותקן ברשות היחיד.
{{ח:תת|(ב)}} הותקן מד מים שלא לפי הוראות המפרט {{ח:פנימי|סעיף 34|שבסעיף 34(א)(2)}}, רשאי מנהל הרשות הממשלתית לדרוש מהמפיק או מהספק להתקינו מחדש.

{{ח:קטע2|פרק ז|פרק ז׳: רישום קריא מד מים}}

{{ח:סעיף|30|רישום קריא מד מים בידי מפיק}}
{{ח:תת|(א)}} מפיק ירשום את קריא מדי המים המותקנים במקורות מים אחת לחודש וידווח על כך למנהל הרשות הממשלתית, באופן שיורה לו מנהל הרשות הממשלתית.
{{ח:תת|(ב)}} מנהל הרשות הממשלתית רשאי לפטור מפיק שברשותו מערכת קריאה מרחוק של מדי מים, מהאמור בסעיף קטן (א), ובלבד שהמערכת משדרת נתונים בתקשורת אלחוטית אל רשות המים באופן תקין.

{{ח:סעיף|31|רישום קריא מד מים בידי ספק}}
{{ח:תת|(א)}} ספק ירשום אחת לחודש את קריא מדי המים שבאמצעותם נמדדת כמות המים לצריכתו העצמית ולצרכנים המפורטים ברישיון ההספקה, וידווח על כך למנהל הרשות הממשלתית, אחת לשנה, באופן שיורה לו מנהל הרשות הממשלתית.
{{ח:תת|(ב)}} ספק יודיע לצרכן, אחת לחודשיים לפחות, על תצרוכת המים שלו, לפי קריאים האמורים בסעיף קטן (א).

{{ח:סעיף|32|מערכת קריאה מרחוק}}
{{ח:תת|(א)}} מנהל הרשות הממשלתית רשאי להורות למפיק –
{{ח:תתת|(1)}} להתקין במקור מים, על חשבונו, מערכת קריאה מרחוק של מדי המים שברשותו, המאפשרת שידור נתונים בתקשורת אלחוטית אל רשות המים; הוראה כאמור יכולה להיות כללית או מסוימת, והיא תפרט את אופן התקנת מערכת הקריאה מרחוק של מדי המים, את הטיפול בה וכל תנאי אחר שיורה מנהל הרשות הממשלתית;
{{ח:תתת|(2)}} לבדוק את תקינות מערכת הקריאה מרחוק של מדי המים, ולתקנה או להחליפה לפי הצורך.
{{ח:תת|(ב)}} מפיק שניתנה לו הוראה לפי סעיף זה ישמור את מערכת הקריאה מרחוק של מדי המים שברשותו במצב תקין.

{{ח:קטע2|פרק ח|פרק ח׳: הוראות שונות}}

{{ח:סעיף|33|אופן הגשת דוחות}}
{{ח:תת|(א)}} כל דיווח או התכתבות לפי הכללים יוגשו בטופס מקוון או במשלוח לכתובת דואר אלקטרוני שהרשות הממשלתית תפרסם באתר האינטרנט.
{{ח:תת|(ב)}} מנהל הרשות הממשלתית רשאי להתיר העברת דיווח באמצעי אחר, שאינו דיווח אלקטרוני, אם מצא כי בנסיבות העניין יש צורך בהיתר האמור.

{{ח:סעיף|34|מפרטים}}
{{ח:תת|(א)}} אלה שמות המפרטים שקבעה המועצה בתוקף סמכותה לפי {{ח:חיצוני|חוק מדידת מים#סעיף 13|סעיף 13(6) לחוק}}:
{{ח:תתת|(1)}} מפרט דרישות טכניות לאופן בדיקת מדי מים;
{{ח:תתת|(2)}} מפרט דרישות טכניות להתקנת מדי מים.
{{ח:תת|(ב)}} המפרטים שבסעיף קטן (א) יפורסמו באתר האינטרנט, ויהיו פתוחים לעיון הציבור בלא תשלום.
{{ח:תת|(ג)}} לא יתקין ולא יבדוק אדם מד מים, אלא לפי המפרטים שבסעיף קטן (א).

{{ח:סעיף|35|תחילה}}
{{ח:ת}} תחילתם של כללים אלה 30 ימים מיום פרסומם.

{{ח:סעיף|36|הוראות מעבר}}
{{ח:תת|(א)}} תקופת השירות של מד מים המחזיק באישור דגם ושהותקן עד 12 חודשים לאחר תחילתם של כללים אלה, תהיה לפי המועד לבדיקה וכיול של מד מים הקבוע {{ח:חיצוני|כללי מדידת מים (מדי מים)#סעיף 44|בסעיף 44 לכללי מדידת מים (מדי מים), התשמ״ח–1988}}, ערב תחילתם של כללים אלה.
{{ח:תת|(ב)}} על אף האמור {{ח:פנימי|סעיף 14|בסעיף 14}}, בתקופה שעד יום כ״א בטבת התשפ״ז (31 בדצמבר 2026), אי־הוודאות המותרת בבדיקות לפי {{ח:פנימי|סעיף 15|סעיפים 15(א)}}, {{ח:פנימי|סעיף 18|18}} {{ח:פנימי|סעיף 22|ו־22}} תעמוד לכל היותר על שליש MPE.

{{ח:קטע2|תוספת 1|תוספת ראשונה}}
{{ח:קטע4||{{ח:הערה|({{ח:פנימי|סעיף 2|סעיף 2(א)}})}}}}

{{ח:סעיף*}}
{{ח:ת}} {{ממורכז|'''בקשה לאישור דגם מד מים'''}}

{{ח:סעיף*}}
{{ח:ת}} {{ממורכז|בקשה לאישור דגם מד מים}}

{{ח:סעיף*}}
{{ח:ת}} אני החתום מטה, . . . . . . . . . . . . . . . . . . . . . {{מוקטן|[שם המבקש]}}, מבקש אישור לדגם מד המים המפורט להלן לפי {{ח:פנימי|סעיף 2|סעיף 2(א) לכללי מדידת מים (מערכות מדידת מים), התשפ״ב–2022}} (להלן – הכללים).

{{ח:סעיף*|||תיקון: תשפ״ב}}
{{ח:תת|1.}} '''פרטי המבקש (יצרן/יבואן מד המים)'''
{{ח:תת}} שם המבקש ומס׳ זהות/ח״פ: . . . . . . . . . . . . . . . . . . . . . . . . . . . . . . . . .
{{ח:תת}} מען: . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . .
{{ח:תת}} מספר טלפון: . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . .
{{ח:תת}} דואר אלקטרוני: . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . .
{{ח:תת}} אני מצהיר כי אני היבואן/יצרן מדי המים (מחק את המיותר).
{{ח:תת|2.}} '''פרטי יצרן מד המים (יש למלא אם שונים מפרטי המבקש)'''
{{ח:תת}} שם היצרן: . . . . . . . . . . . . . . . . . . . . . . . . . . . . . . . . . . . .
{{ח:תת}} מס׳ מזהה: . . . . . . . . . . . . . . . . . . . . . . . . . . . . . . . . . . . .
{{ח:תת}} מען: . . . . . . . . . . . . . . . . . . . . . . . . . . . . . . . . . . . . . . . . . . . . .
{{ח:תת}} מספר טלפון: . . . . . . . . . . . . . . . . . . . . . . . . . . . . . . . . . . .
{{ח:תת}} דואר אלקטרוני: . . . . . . . . . . . . . . . . . . . . . . . . . . . . . . . . .
{{ח:תת|3.}} '''פרטי מד המים'''
{{ח:תת}} שם מד המים (דגם) : . . . . . . . . . . . . . . . . . . . . . . . . . . . . . . . . . . . .
{{ח:תת}} תיאור מד המים: . . . . . . . . . . . . . . . . . . . . . . . . . . . . . . . . . . . .
{{ח:תת}} קטרים קיימים של מד המים: . . . . . . . . . . . . . . . . . . . . . . . . . . . . . . . . . . . .
{{ח:ת}} הערות:
{{ח:תת|4.}} '''פירוט מסמכים שיש לצרף לבקשה'''
{{ח:תת}} צירפתי לבקשה את המסמכים שלהלן:
{{ח:תתת|(א)}} לדגם מד מים העומד בדרישות תקן ישראל ת״י 4064 – אישור תקינה לפי הגרסה התקפה לתקן ישראלי ת״י 4064; לדגם מד מים העומד בהוראות הדירקטיבה האירופית – כל אלה:
{{ח:תתתת|(1)}} תעודת EC Type Examination, כולל דוח פרטני של הבדיקות התומך בתעודה שהוגשה;
{{ח:תתתת|(2)}} אישור EC DECLARATION OF CONFORMITY;
{{ח:תתתת|(3)}} אם המסמכים שבפסקאות (1) או (2) אינם באנגלית – תרגום נוטריוני מאושר לעברית או לאנגלית של כל אחד מהם, לפי העניין;
{{ח:תתתת|(4)}} אם דגם מד המים אושר לטמפרטורה של פחות מ־50 מעלות צלזיוס – אישור של מכון התקנים על התאמתו למים חמים לפי תקן ישראלי ת״י 4064;
{{ח:תתת|(ב)}} אישור מכון התקנים בדבר התאמה של דגם מד המים למי שתייה לפי תקן ישראלי ת״י 5452;
{{ח:תתת|(ג)}} הוראות להתקנה, שימוש, תחזוקה ותיקון של דגם מד המים;
{{ח:תתת|(ד)}} תיק מוצר של דגם מד המים הכולל את כל אלה:
{{ח:תתתת|(1)}} מפרט טכני של יצרן, כולל תמונות, תרשימים ותכונות מטרולוגיות;
{{ח:תתתת|(2)}} שרטוט חתך מד מים, כולל פירוט חלקים;
{{ח:תתתת|(3)}} הסבר מילולי המאפשר את הבנת תפקודו של מד המים;
{{ח:תתתת|(4)}} רשימת חלקים עיקריים ושמות יצרנים;
{{ח:תתתת|(5)}} פירוט מרכיבים אלקטרוניים;
{{ח:תתתת|(6)}} אורך חיים מובטח על ידי היצרן;
{{ח:תתתת|(7)}} קטלוג של מד המים;
{{ח:תתת|(ה)}} רשימת מעבדות המוסמכות כדין לבדוק את מד המים;
{{ח:תתת|(ו)}} תמונת לוגו של יצרן מד המים;
{{ח:תתת|(ז)}} דוח תוצאות הבדיקה, לכל אחת מהבדיקות שבוצעו למד המים ורכיביו לפי הרשימה בפרט זה.
{{ח:תת|5.}} '''פרטים בבקשה שהם סוד מסחרי (סמן במקום המתאים):'''
{{ח:תתת|□}} הבקשה אינה כוללת סודות מסחריים.
{{ח:תתת|□}} מצורפת רשימה של פרטים המופיעים בצרופות לבקשה שלדעתי גילוים עלול לחשוף סוד מסחרי, בצירוף נימוקים.
{{ח:תת|6.}} מבוקשת התקנה שאינה אופקית לדגם מד המים; מצורפות תוצאות בדיקות הנדרשות במפרט לפי {{ח:פנימי|סעיף 34|סעיף 34(א)(2) לכללים}}.
{{ח:תת|7.}} מבוקשת תקופת שירות על בסיס בדיקת שני מחזורי חיים; מצורפת הצעתי על מעבדה לביצוע הבדיקה.
{{ח:תת|8.}} מבוקשת תקופת שירות על בסיס בדיקות שלושה מחזורי חיים; מצורפת הצעתי על מעבדה לביצוע הבדיקה.
{{ח:תת|9.}} אני מתחייב לבצע בדיקות מדי מים שיורה עליהם מנהל הרשות הממשלתית לפי הכללים.
{{ח:תת|10.}} אני החתום מטה, המנהל הכללי של החברה, מצהיר ומתחייב בזה כלהלן:
{{ח:תתת|(א)}} כל הפרטים שמסרתי לעיל וצירפתי לבקשתי הם נכונים, מלאים ומדויקים, וידוע לי כי אם מסרתי פרט שאינו נכון או שיש בו כדי להטעות את הרשות, אהיה צפוי לעונשים הקבועים בדין;
{{ח:תתת|(ב)}} אם יחול שינוי בפרטים שמסרתי, אעדכן על כך בכתב את הרשות באופן מיידי.

{{ח:סעיף*}}
{{ח:ת}} ולראיה באתי על החתום
{{ח:ת}} {{טורים שווים ממורכז | [המבקש] . . . . . . . . . . . . . . . . . . . . . . | תאריך . . . . . . . . . . . . . . . . . . . . . . . . }}

{{ח:קטע2|תוספת 2|תוספת שנייה}}
{{ח:קטע4||{{ח:הערה|({{ח:פנימי|סעיף 22|סעיף 23(ב) {{מוקטן|[צ״ל: 22(ב)]}}}})}}}}

{{ח:סעיף*}}
{{ח:ת}} {{ממורכז|'''בקשה להארכת תקופת שירות'''}}

{{ח:סעיף*}}
{{ח:ת}} {{ממורכז|לפי {{ח:פנימי|סעיף 22|סעיף 22 לכללי מדידת מים (מערכות מדידת מים), התשפ״ב–2022}} (להלן – הכללים)}}

{{ח:סעיף*}}
{{ח:ת}} לכבוד {{ש}} הרשות הממשלתית למים ולביוב {{ש}} בדואר אלקטרוני:

{{ח:סעיף*}}
{{ח:ת}} {{ממורכז|'''בקשה להארכת תקופת שירות'''}}

{{ח:סעיף*}}
{{ח:תת|(1)}} אני מבקש להאריך את תקופת השירות של דגם מד המים.
{{ח:תת|(2)}} שם דגם מד המים ומספרו . . . . . . . . . . . . . . . . . . . . . . .
{{ח:תת|(3)}} מועד התקנת דגם מד המים לראשונה . . . . . . . . . . . . . . . . . . . . . . . . . . . .
{{ח:תת|(4)}} מספר מדי המים מהדגם שהותקנו באתרים השונים . . . . . . . . . . . . . . . . . . . .
{{ח:תת|(5)}} מצורפת הצעה למודל סטטיסטי לפי הכללים לצורך ביצוע הבדיקות.
{{ח:תת|(6)}} מצורפים תוכנית העבודה ולוחות זמנים לפירוק מדי המים.
{{ח:תת|(7)}} המעבדה בעלת רישיון לביצוע בדיקות לפי הליך זה, היא . . . . . . . . . . . . . . . . . . . . . . . . . . .
{{ח:תת|(8)}} מצורף אישור ספקים או תצהיר בעל אישור דגם על מיקום מדי המים המותקנים.
{{ח:תת|(9)}} שם בעל אישור הדגם . . . . . . . . . . . . . . . . . . . . . מס׳ זהות/ח״פ/ח״צ . . . . . . . . . . . . . . . . . . . . . מען . . . . . . . . . . . . . . . . טלפון . . . . . . . . . . . . . . . כתובת דואר אלקטרוני . . . . . . . . . . . . . . . . . . . . .
{{ח:תת|(10)}} אני החתום מטה, המנהל הכללי של החברה, מצהיר ומתחייב בזה כלהלן:
{{ח:תתת|(א)}} כל הפרטים שמסרתי לעיל וצירפתי לבקשתי הם נכונים, מלאים ומדויקים, וידוע לי כי אם מסרתי פרט שאינו נכון או שיש בו כדי להטעות את הרשות, אהיה צפוי לעונשים הקבועים בדין;
{{ח:תתת|(ב)}} אם יחול שינוי בפרטים שמסרתי, אעדכן על כך בכתב את הרשות באופן מיידי.

{{ח:סעיף*}}
{{ח:ת}} {{טורים שווים ממורכז | {{טקסט תחתי|. . . . . . . . . . . . . . . . . . . . . . . . . . . . . . . . . . . . . .|חתימה וחותמת}} | {{טקסט תחתי|. . . . . . . . . . . . . . . . . . . . . . . . . . . . . . . . . . . . .|תאריך}} }}

{{ח:חתימות|כ״א בניסן התשפ״ב (22 במאי 2022)}}
* '''גיורא שחם'''
יושב ראש מועצת הרשות הממשלתית למים ולביוב
{{ח:סוגר}}
{{ח:סוף}}
[[קטגוריה:בוט חוקים]]